Comisión Interamericana de Dereitos Humanos

A Comisión Interamericana de Dereitos Humanos (ou CIDH) é unha das dúas entidades do sistema interamericano de protección de dereitos humanos. Ten a súa sede en Washington, D.C.. O outro organismo do sistema é a Corte Interamericana de Dereitos Humanos. A Comisión está integrada por 7 xuristas electos a título persoal e non como representantes de ningún goberno, senón que representan aos países membros da Organización de Estados Americanos.

É un órgano da Organización dos Estados Americanos creado para promover a observancia e a defensa dos dereitos humanos ademais de servir como órgano consultivo da OEA nesta materia.

Funcións
A Comisión, respecto dos Estados membros da Organización dos Estados Americanos, ten as seguintes atribucións:
Estimular a conciencia dos dereitos humanos nos pobos de América;
Formular recomendacións, cando o estime conveniente, aos gobernos dos Estados membros para que adopten medidas progresivas en favor dos dereitos humanos dentro do marco das súas leis internas e as súas preceptos constitucionais, do mesmo xeito que disposicións apropiadas para fomentar o debido respecto a eses dereitos;
Preparar os estudos e informes que considere convenientes para o desempeño das súas funcións;
Solicitar dos gobernos dos Estados membros que lle proporcionen informes sobre as medidas que adopten en materia de dereitos humanos;
Atender as consultas que, por medio da Secretaría Xeral da Organización dos Estados Americanos, lle formulen os Estados membros en cuestións relacionadas cos dereitos humanos e, dentro das súas posibilidades, prestaralles o asesoramento que estes lle soliciten;
 Render un informe anual á Asemblea Xeral da Organización, no cal téñase debida conta do réxime xurídico aplicábel aos Estados partes na Convención Americana sobre Dereitos Humanos e dos Estados que non son partes;
 Practicar observacións in loco nun Estado, coa anuencia ou a invitación do goberno respectivo, e
 Presentar ao Secretario Xeral o programa-presuposto da Comisión para que este o someta á Asemblea Xeral da OEA.

En relación cos Estados partes na Convención Americana sobre Dereitos Humanos, a Comisión ten as seguintes atribucións:
 Dilixenciar as peticións e outras comunicacións, de conformidade co disposto nos artigos 44 ao 51 da Convención;
 Comparecer ante a Corte Interamericana de Dereitos Humanos nos casos previstos na Convención;
 Solicitar á Corte Interamericana de Dereitos Humanos que tome as medidas provisionais que considere pertinentes en asuntos graves e urxentes que aínda non estean sometidos ao seu coñecemento, cando se faga necesario para evitar danos irreparábeis ás persoas;
 Consultar á Corte acerca da interpretación da Convención Americana sobre Dereitos Humanos ou doutros tratados sobre a protección dos dereitos humanos nos Estados americanos;
 Someter á consideración da Asemblea Xeral da OEA proxectos de protocolos adicionais á Convención Americana sobre Dereitos Humanos, co fin de incluír progresivamente no réxime de protección da mesma outros dereitos e liberdades, e
 Someter á Asemblea Xeral da OEA, para o que estime conveniente, por conduto do Secretario Xeral, propostas de emenda á Convención Americana sobre Dereitos Humanos.

En relación cos Estados membros da OEA que non son partes da Convención Americana sobre Dereitos Humanos, a Comisión terá, ademais, as seguintes atribucións:
 Prestar particular atención á tarefa da observancia dos dereitos humanos mencionados nos artigos I, II, III, IV, XVIII, XXV e XXVI da Declaración Americana dos Dereitos e Deberes do Home;
 Examinar as comunicacións que lle sexan dirixidas e calquera información dispoñíbel; dirixirse ao goberno de calquera dos Estados membros non partes na Convención co fin de obter as informacións que considere pertinentes e formularlles recomendacións, cando o considere apropiado, para facer máis efectiva a observancia dos dereitos humanos fundamentais;
 Verificar, como medida previa ao exercicio da atribución anterior, se os procesos e recursos internos de cada Estado membro non parte na Convención foron debidamente aplicados e esgotados.

Composición
Os membros, que deben ser persoas de alta autoridade moral e recoñecida versación en materia de dereitos humanos. Non pode formar parte da Comisión máis dun nacional dun mesmo Estado.

Os membros da Comisión son elixidos a título persoal pola Asemblea Xeral da OEA, dunha lista de candidatos propostos polos gobernos dos Estados membros. Son elixidos por un período de catro anos e só poderán ser reelixidos unha vez.

No ano(2005) foron parte da Comisión:
Clare Kamau Roberts (Antiga e Barbuda), Presidente.
Susana Villarán de la Puente  (Perú), Primeiro Vice-Presidente.
Paulo Sérgio Pinheiro (Brasil), Segundo Vice-Presidente.
José Zalaquett (Chile).
Evelio Fernández Arévalos (Paraguai).
Freddy Gutiérrez Trejo (Venezuela).
Florentín Meléndez (O Salvador).

Actualmente (2007) forman parte da Comisión:
Evelio Fernández Arévalos (Paraguai).
Paulo Sérgio Pinheiro (Brasil).
Florentín Meléndez (O Salvador).
Clare Kamau Roberts (Antiga e Barbuda ).
Freddy Gutiérrez Trejo (Venezuela).
Paolo Carozza (Estados Unidos).
Víctor Abramovich (Arxentina).

Véxase tamén
Outros artigos
Sistema interamericano de protección de dereitos humanos
Corte Interamericana de Dereitos Humanos
Convención Americana sobre Dereitos Humanos

Ligazóns externas
Comisión Interamericana de Dereitos Humanos (sitio oficial)
Comisión Interamericana de Dereitos Humanos, publicacións

Categoría:Dereitos humanos